b'\n_START_ARTICLE_\nLiboje\n_START_SECTION_\nGeografija\n_START_PARAGRAPH_\nLiboje obsegajo zgornje pore\xc4\x8dje potokov Bistrice, Hudega potoka in manj\xc5\xa1ih potokov, ki prite\xc4\x8dejo izpod vrhov \xc5\xa0mohorja,784 m,  Pernice, 884 m,  in Gozdnika, 1092 m.\n_START_SECTION_\nZgodovina\n_START_PARAGRAPH_\nNa pobo\xc4\x8dju Kote\xc4\x8dnika, 772 m, so odkrili paleolitsko postojanko._NEWLINE_V letih od 1799 do 1972 so na podro\xc4\x8dju Liboj kopali rjavi premog. Od  1784 je delovala tovarna galuna, ki se je 1807 preusmerila v proizvodnjo stekla. Leta 1815 je tu za\xc4\x8dela obratovati prva industrijska tovarna keramike na Slovenskem. _NEWLINE_Marca 1939 so rudarji v premogovniku gladovno stavkali, istega leta so se organizirali v celico KPS. 10. avgusta 1942 je \xc4\x8deta 1. \xc5\xa0tajerskega bataljona napadla rudnik in ga mo\xc4\x8dno po\xc5\xa1kodovala.'